ભૂખ લાગે છે ત્યારે લોકોને ગુસ્સો કેમ આવે છે?\nતમે સાવ નાની નાની વાતોમાં ચીડાઈ જાવ છો અને જો એમાં પણ કોઈ કશુ પૂછી લે તો જાણે તેમના માથામાં કંઈક મારવાનું મન થઈ આવે. 

આવી પરિસ્થિતિ તમે ક્યારેય અનુભવી છે ખરી? તમારો જવાબ હા કે ના હોય તો પણ જાણી લો કે આવી સ્થિતિ માટે હવે એક નવો શબ્દ આવ્યો છે અને તે છે hangry. 

આ શબ્દને ભૂખ અને ગુસ્સાની ભેળસેળ કરીને બનાવવામાં આવ્યો છે. 

આને ભૂખ એટલે કે Hunger અને ગુસ્સો એટલે angry બન્ને શબ્દોને ભેગા કરીને બનાવવામાં આવ્યો છે.

ભૂખ લાગવાનું કારણ શું છે? 

કિંગ્સ કોલેજ લંડનના ન્યૂટ્રિશિયન એક્સપર્ટ સોફી મેડલિનના મતાનુસાર લાંબા સમયથી વ્યક્તિને ખબર છે કે ભૂખ લાગે ત્યારે ચીડ અને ગુસ્સો વધી જાય છે.

હવે સોશિયલ મિડીયાએ ભૂખ અને ગુસ્સાના જોડાણ વડે જ્યારે hangry શબ્દ બનાવ્યો છે ત્યારે વિજ્ઞાનનો પણ આમાં રસ વધી ગયો છે.

સોફી જણાવે છે કે જ્યારે આપણા શરીરમાંથી ખાંડનું પ્રમાણ ઘટી જાય છે ત્યારે કૉર્ટિસોલ અને એડ્રિનેલીન જેવા હોર્મોન્સની માત્રા વધી જાય છે.

તમે આ વાંચ્યું કે નહીં?

આ હોર્મોન્સનો સબંધ આપણી લડવાની ક્ષમતા સાથે છે. જેની આપણા મગજ પર અસર થાય છે. 

આનું કારણ એ છે કે આપણા મગજની તંત્રિકાઓ અર્થાત ન્યૂરોનમાંથી નીકળતા કેમિકલ ન્યૂરોપેપ્ટાઇડ્સની માત્રા વડે આપણા મગજનું નિયંત્રણ થાય છે.

જે કેમિકલ આપણને ભૂખનો અનુભવ કરાવે છે એ જ લોકોને ગુસ્સો પણ અપાવે છે.

સોફી મેડલિન જણાવે છે કે આ કારણે જ ભૂખ લાગવાથી આપણને ગુસ્સો પણ આવવા માંડે છે.

આપણે બધાએ અનુભવ્યું હશે કે ભૂખ લાગવાની સાથે જ આંતરડાઓમાં તાણ સાથે ચીડનો અનુભવ થાય છે.

શું આ પરિસ્થિતિ મહિલાઓમાં વધારે જોવા મળે છે?

મેડલિન કહે છે કે આ વાતમાં બિલકુલ પણ તથ્ય નથી. વાસ્તવમાં આપણા સમાજમાં સ્ત્રીઓ અંગેની જે ધારણા છે એના કારણે આ વાત કહેવામાં આવી છે.

વિન્ટર ઓલિમ્પિક દરમિયાન અમેરીકન ખેલાડી ક્લોય ટીમે ટવીટ કરીને પોતાની ભૂખ વિશે જણાવ્યું હતું.

કિમે ટ્વિટર પર લખ્યું હતું કે જો પોતાનો બ્રેકફાસ્ટ ખાઈને આવી હોત તો સારું હોત. 

જીદને કારણે એણે બ્રેકફાસ્ટ ના કર્યો અને હવે એ hangryનો અનુભવ કરી રહી છે.

ભૂખ લાગે ત્યારે પુરુષોને વધારે ગુસ્સો આવે છે 

વાસ્તવિકતા તો એ છે કે સ્ત્રીઓની સરખામણીમાં પુરુષોને ભૂખ લાગે ત્યારે ગુસ્સો વધારે આવે છે.

સોફી મેડલીન જણાવે છે કે વ્યકતિઓનાં મગજમાં ન્યૂરોપેપ્ટાઇડની અસર અનુભવવા માટે વધુ રિસેપ્ટર હોય છે.

આના પર ઓસ્ટ્રેજન જેવા હાર્મોન્સની પણ અસર થાય છે. કારણ કે ટેસ્ટોસ્ટેરોનનો આની સાથે...\n\ntl;dr:
તમે એવું ક્યારેય અનુભવ્યું છે ખરું કે જ્યારે તમને ભૂખ લાગે છે ત્યારે વધારે ગુસ્સો આવે છે?